Foto: Profimedia

Poslušajte vest preko audio fajla

Jednomesečna beba nalazi se na lečenju u KBC "Dragiša Mišović". Beba, dečak, primljena je na kliniku u subotu, a kada je imala 27 dana, saopštavaju za "Blic" u KBC "Dragiša Mišović" i navode da je ovo jedan od primera zašto je bitno razdvojiti i starije od mladih, ali i bebe od ostalih ukućana.

Beba je virus po svemu sudeći dobila od ukućana, (beogradska opština Zvezdara) odnosno očevog strica, koji je pozitivan na korona virus.

- Beba je stabilno i oporavila se. Kada je reč o opštem stanju već sada bi mogla da ide kući, ali je zbog uzrasta zadržana kako ne bi majka procenjivala stanje - kažu lekari u KBC.

Još jedna beba u Beogradu je takođe bila pozitivna na korona virus, rekao je večeras na RTS minitar zdravlja Zlatibor Lončar.

- Dete je trenutno u kućnoj izolaciji, bez simptoma, pod nadzorom lekara - rekao je Lončar.

On je za RTS kazao da je zaražen i jedan broj lekara i zdravstvenih radnika i napomenuo da se većina zarazila kontaktom van bolnice.

- Preduzete su sve mere i svi koji treba su u izolaciji - rekao je ministar.

Važni telefoni

Telefoni epidemiološke službe za sve informacije

Specijalan broj Ministarstva zdravlja za pitanja u vezi sa korona virusom: 064 8945 235

Institut za javno zdravlje Srbije "Dr Milan Jovanović Batut": 011 2684 566

U cilju omogućavanja brže i efikasnije komunikacije građana sa nadležnim epidemiološkim službama, Ministarstvo zdravlja uvelo je dodatnih 20 brojeva telefona za sve informacije o korona virusu.

Ministarstvo zdravlja otvorilo je još 10 dodatnih dodatnih brojeva, a preko istog linka možete da dođe i do brojeva telefona svih domova zdravlja širom Srbije.

Budimo odgovorni prema sebi i prema drugima.